2020. gada 30. oktobrī Rīkojums Nr. 627

Rīgā (prot. Nr. 65 15. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 247 380 *euro*, lai segtu faktiskos izdevumus, kas saistīti ar Āfrikas cūku mēra uzliesmojuma apkarošanas pasākumiem – dzīvnieku nogalināšanu un dzīvnieku izcelsmes blakusproduktu likvidēšanu, tai skaitā:

1.1. 23 217 *euro*, lai Pārtikas un veterinārais dienests segtu faktiskos izdevumus par dzīvnieku nogalināšanu zemnieku saimniecībā "Kalna Dzenīši" Rudbāržu pagastā, Skrundas novadā, un sabiedrībā ar ierobežotu atbildību "Korkalns" Rudbāržu pagastā, Skrundas novadā;

1.2.  224 163 *euro*, lai Lauku atbalsta dienests nodrošinātu samaksu sabiedrībai ar ierobežotu atbildību "Grow Energy" (vienotais reģistrācijas Nr. 40103275664) par cūku līķu transportēšanu un dzīvnieku blakusproduktu likvidēšanu.

2. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti izdevumi, kas radušies, īstenojot šā rīkojuma 1. punktā minētos Āfrikas cūku mēra uzliesmojuma apkarošanas pasākumus.

Ministru prezidents A. K. Kariņš

Zemkopības ministrs K. Gerhards